«**Մեդալիոն բռնած երիտասարդի դիմանկար»**, նկար, որը վերագրվում է Սանդրո Բոտիչելլիին։ Ոճի շնորհիվ ենթադրվում է, որ այն նկարվել է մոտ 1480 թվականին։ Դիմանկարում պատկերված երիտասարդի ինքնությունը անհայտ է, սակայն վերլուծաբանները ենթադրում են, որ դա կարող է լինել Մեդիչիների ընտանիքից, քանի որ Լորենցո դե Մեդիչին Բոտիչելիի գլխավոր բարերարներից էր։

Նկարագրություն
--------------

Նկարը, որը համարվում է ավարտված մոտ 1480 թվականին, ենթադրաբար ներկայացնում է Վերածննդի Ֆլորենցիայի բարձր հասարակության գեղեցկության իդեալը։ Երիտասարդի զգեստը հասարակ է, նուրբ որակի, այն ժամանակվա համար շատ հազվադեպ կապույտ գույնի կտորից է։ Աշխատանքը նկարված է տեմպերայով բարդու փայտի վրա ունի 38,9 սմ լայնություն և 58,7 սմ բարձրություն։ Մորուքավոր սրբի կերպարը տրեչենտոյի մեդալիոնին ավելացվել է դիմանկարի ավարտից հետո և ենթադրվում է, որ այն Բարտոլոմեո Բուլգարինիի, որը հայտնի է որպես «Օվիլի վարպետ», բնօրինակ աշխատանքն է։ Մեդալիոնը շատ նման է Բուլգարինիի մյուս գործերին՝ ենթադրվում է, որ այն կտրված է ուղղանկյուն տրեչենտոյից։ Երիտասարդը պատկերված է պատուհանի շրջանակի առջև, որտեղ նկարիչը ձևավորել է մի շարք գունավոր հարթություններ։ Ներքին շրջանակը մոխրագույն, որը ձախ հատվածում ունի վառ կապույտ երանգ, իսկ աջում՝ ավելի մուգ մոխրագույն է։ Երիտասարդի մատներից մեկը, որը ներքևից պահում է մեդալիոնը, հենված է նկարի ստորին մասում վառ մոխրագույն շերտի վրա։ Ձեռքը գործում է այնպես, որը պատրանք է տալիս, որ մեդալիոնը նկարի այլ մակարդակում է։

Պատմություն և սեփականություն
----------------------------

Նկարի առաջին ժամանակակից հիշատակումը եղել է 1938 թվականին, երբ այն պատկանել է Կերնարվոնի բարոն Նյուբորոունին։ Այդ ժամանակ արվեստի դիլեր Ֆրենկ Սաբինը այցելել է Նյուբորո կալվածք և գնահատել նկարի արժեքը։ Լորդ Նյուբորոունը անտեղյակ է եղել նկարի իրական արժեքի մասին, ուստի Սաբինին հաջողվել է գնել այդ նկարը համեմատաբար ցածր գնով։ Արվեստի պատմաբանները ենթադրում էին, որ նկարը հայտնվել է Նյուբորո ընտանիքի տիրապետության տակ, երբ առաջին բարոն Նյուբորո Թոմաս Վինը ապրել է Ֆլորենցիայում, 1782-ից 1791 թվականներին։

Սաբինը դիմանկարը վաճառել է կոլեկցիոներ սըր Թոմաս Մերթոնին 1941 թվականին հինգ նիշանոց գումարով։ Մերտոնի սեփականության օրոք դիմանկարն առաջին անգամ նկարագրվել է որպես Բոտիչելիի ստեղծագործություն։ Բոտիչելլիին վերագրելը ավելի ուշ կասկածի տակ է դրվել, քանի որ Բոտիչելլիի մասին հայտնի մենագրությունները չեն ներառել դիմանկարը որպես նրա նկար։ Ներկայումս արվեստի պատմաբանների մեծամասնությունը ընդունում է Բոտիչելիի հեղինակությունը։ Մինչ Մերտոնների ընտանիքին էր պատկանում դիմանկարը, այն դարձել է 1960 թվականին իտալական արվեստի Արվեստի թագավորական ակադեմիայի ցուցահանդեսի պաստառի թեմա 1982 թվականին Մերթոնի հետնորդները նկարը վաճառել են 810.000 ֆունտ ստեռլինգով Քրիստիս աճուրդում։

Այն բանից հետո, երբ 1982 թվականին նկարը գնել է Շելդոն Սոլոուն, դիմանկարը փոխառվել է խոշոր թանգարաններին, այդ թվում՝ Նյու Յորքի Մետրոպոլիտեն արվեստի թանգարանին, Լոնդոնի ազգային պատկերասրահին և Ֆրանկֆուրտի Շտադելի թանգարանին, որտեղ այն ցուցադրվել է Բոտիչելիի ցուցահանդեսում 2009–2010 թվականներին։ 2021 թվականի հունվարին դիմանկարը վաճառվել է Sotheby's New York-ի աճուրդում ավելի քան 92,2 միլիոն ԱՄՆ դոլարով ռուսալեզու կոլեկցիոների։ Նկարի գինը ամենաբարձրն էր Բոտիչելլիի համար և ամենաբարձրը Հին վարպետների աշխատանքի համար՝ 2017 թվականին Լեոնարդո դա Վինչիի «Սալվատոր մունդիի» վաճառքից ի վեր։

Ծանոթագրություններ
------------------

1. ↑
2. 1 2 3 4 5 6 7  Stapleford Richard (1987)։ «Botticelli's Portrait of a Young Man Holding a Trecento Medallion»։ *The Burlington Magazine* **129** (1012): 428–436։ ISSN 0007-6287։ JSTOR 882920
3. 1 2 3 4 5 6 7 8  Thomas Gina։ «Mehr als 80 Millionen Dollar: Dieser Jüngling kann teuer werden»։ *Frankfurter Allgemeine Zeitung* (գերմաներեն)։ ISSN 0174-4909։ Վերցված է 2020-09-27
4. 1 2  Brown Mark (2020-09-24)։ «'True beauty for the ages': $80m Botticelli to appear at auction»։ *The Guardian* (անգլերեն)։ Վերցված է 2020-09-27
5. ↑  McGreevy Nora։ «One of the Last Privately Owned Botticelli Portraits Could Fetch $80 Million»։ *Smithsonian Magazine* (անգլերեն)։ Վերցված է 2020-12-19
6. ↑  Garabedian Maya։ «Sandro Botticelli: A Closer Look at Young Man Holding a Roundel»։ *Mutualart.com* (անգլերեն)։ Վերցված է 2020-12-19
7. ↑  Gropp Rose-Maria։ «Altmeister-Markt: Der Preis ist heiß»։ *FAZ.NET* (գերմաներեն)։ ISSN 0174-4909։ Վերցված է 2021-01-25
8. 1 2 3 4 5  Stapleford, Richard (1987), p.428
9. ↑  Stapleford, Richard (1987), p.432
10. 1 2  Stapleford, Richard (1987), p.430
11. ↑  Hartley H. Gabor D. (1970)։ «Thomas Ralph Merton. 1888-1969»։ *Biographical Memoirs of Fellows of the Royal Society* **16**: 434։ doi:10.1098/rsbm.1970.0017  `|doi-access=` պարամետրը գոյություն չունի (օգնություն)
12. ↑  Kazakina Katya (2020-09-24)։ «NYC Property Billionaire Selling Botticelli for $80 Million»։ *Bloomberg* (անգլերեն)։ Վերցված է 2020-10-27
13. ↑  «Botticelli portrait sells for record $92.1m at Sotheby's in New York»։ *The Art Newspaper*։ Վերցված է 2021-01-28
14. ↑  Crow Kelly (28 January 2021)։ «Botticelli's 'Young Man' Portrait Sells for $92.2 Million»։ *Wsj.com*։ Վերցված է 10 February 2022
15. ↑  Kazakina Katya (2021-01-28)։ «A Botticelli Portrait Sells for $92 Million at Sotheby's Auction»։ *The New York Times* (en-US)։ ISSN 0362-4331։ Վերցված է 2022-02-17